ΓΡΑΠΤΗ ΕΡΩΤΗΣΗ E-3578/02

υποβολή: Olivier Dupuis (NI) προς την Επιτροπή

(13 Δεκεμβρίου 2002)

Θέμα: Διώξεις μελών της ανεπίσημης καθολικής Εκκλησίας στη Λαϊκή Δημοκρατία της Κίνας

Εδώ και δεκαετίες, οι αρχές της Λαϊκής Δημοκρατίας της Κίνας ασκούν έναντι των οπαδών της λεγόμενης ανεπίσημης καθολικής Εκκλησίας μια πολιτική μή ανοχής, καταχρήσεων, παρενοχλήσεων και καταπίεσης. Οι οπαδοί της εκκλησίας αυτής αρνούνται να συμμετάσχουν στην πατριωτική Ένωση των καθολικών κινέζων. Μεταξύ 1983 και Απριλίου 2002, η πολιτική αυτή — σύμφωνα με πληροφορίες που δημοσίευσε το πρακτορείο FIDES — είχε σαν αποτέλεσμα τον θάνατο 129 χριστιανών καθώς και 24.0000 αυθαίρετες συλλήψεις και άνω των 20 000 περιπτώσεων κακομεταχείρισης, ξυλοδαρμών, ωμοτήτων κ.λ.π. Οι προτεστάντες χριστιανοί που αρνούνται να λάβουν μέρος στην αντίστοιχη πατριωτική ένωση έχουν την ίδια τύχη.

Και πιο πρόσφατα, αναφέρθηκαν πολλές περιπτώσεις διώξεων εκπροσώπων καιπευθύνων της ανεπίσημες καθολικής εκκλησίας.

Στην επαρχία Hebei, κοντά στο Πεκίνο, όπου ζουν περίπου ένα εκατομμύριο πιστοί της εκκλησίας αυτής και, ειδικότερα, στην επισκοπή Baoding, όργανα της τάξης και οι τοπικές αρχές συνέλαβαν τους τελευταίου μήνες τους παρακάτω ιερείς:

- GUO (κρατούμενος στην φυλακή Xushui από τον Απρίλιο 2000)·

- LU (συνελήφθη στην αρχή του έτους, καταδικάσθηκε σε 3 χρόνια καταναγκαστικά έργα και κρατείται στην φυλακή Gaoyang)·

- WANG (συνελήφθη στις 14 Απριλίου 1999, και κρατείται στην φυλακή Xushui);

- YIN (συνελήφθη στις 27 Ιανουαρίου 2001, καταδικάσθηκε σε 3 χρόνια καταναγκαστικά έργα και κρατείται στην φυλακή Baoding)·

- ZHANG (συνελήφθη στις αρχές του 2001, και κρατείται στη φυλακή Xushui);

- LI (συνελήφθη στις 19 Απριλίου 2001στο Xilinhaute στη Νότια Εσωτερική Μογγολία)·

- PANG, Shunbao MA και Limao WANG (συνελήφθησαν στις 7 Ιουλίου 2002 καταδικάστηκαν σε τρία χρόνια καταναγκαστικά έργα για διατάραξη της κοινωνικής ειρήνης και κρατούνται στο στρατόπεδο καταναγκαστικών έργων Balizhuang, στο Baoding).

Επίσης οι δύο επίσκοποι της επισκοπής Baoding, κ. Zhimin SU, 70 ετών, και ο βοηθός του κ. Shuxin AN, 52 ετών έχουν εξαφανισθεί από τότε που συνελήφθησαν το 1997 και 1996 αντίστοιχα. Ο κ. Zhimin SU, ήδη έχει διανύσει 30 έτη περιορισμού της ελευθερίας του (φυλακίσεις, στρατόπεδα καταναγκαστικών έργων και κατ' οίκον περιορισμοί). Μόνον στην επαρχία Hebei, 9 επίσκοποι φέρονται ως εξαφανισθέντες ή βρίσκονταιπό αυστηρή επίβλεψη, ή τους έχει απαγορευθεί η άσκηση των ιερατικών τους καθηκόντων.

Τέλος έξι καθολικοί πολίτες Wenzhou (επαρχία Zhejiang) έχουν συλληφθεί στην επαρχία Hebei ενώ ταξίδευαν προς το Dongl, τόπο γνωστό προσκυνήματος στην επισκοπή Baoding. Κατηγορήθηκαν για παράνομο προσκύνημα και απελευθερώθηκαν μόνον αφού κατέβαλλαν πρόστιμο 3850 δολαρίων. Άλλοι προσκυνητές που δεν είχαν τα μέσα να καταβάλλουν πρόστιμο παραμένουν κρατούμενοι στο Dongl.

Ποιές πληροφορίες διαθέτει η επιτροπή για τις περιπτώσεις αυτές και ποιές πρωτοβουλίες έλαβε ή σκοπεύει να λάβει για ναποχρεώσει τις κινεζικές αρχές να απελευθερώσουν άμεσα και άνευ όρων αυτούς τους ανθρώπους και να καταργήσει τις ποινικές και διοικητικές διώξεις που παρεμποδίζουν την θρησκευτική ελευθερία στη Λαϊκή Δημοκρατία της Κίνας·

Απάντηση του κ. Patten εξ ονόματος της Επιτροπής

(20 Ιανουαρίου 2003)

Η Επιτροπή ενημερώθηκε σχετικά με τη σύλληψη των καθολικών ιερέων κ.κ. Yibao Guo, Genyou Lu, Zhenhe Wang, Zhengjun Yin, Chunguang Zhang, Jianbo Li, Yongxing Pang, Shunbao Ma και Limao Wang καθώς και για την εξαφάνιση του κ. Zhimin Su και του βοηθού του κ. Shuxin An τους τελευταίους μήνες.

Η Επιτροπή θεωρεί την ανεξιθρησκεία και την ελευθερία πεποιθήσεων ως θεμελιώδη ανθρώπινα δικαιώματα και θίγει τακτικά το θέμα αυτό στο πλαίσιο του διαλόγου της Ένωσης με την Κίνα για τα ανθρώπινα δικαιώματα, όπως συνέβη και στον τελευταίο σχετικό διάλογο που πραγματοποιήθηκε στο Πεκίνο από 13 έως 14 Νοεμβρίου 2002. Η Επιτροπή αποδίδει ιδιαίτερη σημασία στα θέματα αυτά και, στο στάδιο αυτό, έχει προβεί σε όλα τα απαραίτητα διαβήματα.

Όσον αφορά την κατάσταση της ανεπίσημης καθολικής εκκλησίας στην Κίνα, η Επιτροπή συμμερίζεται τις ανησυχίες του Αξιότιμου Μέλους του Κοινοβουλίου. Αν και η Εθνική Ημερίδα Εργασίας για τη Θρησκεία, που πραγματοποιήθηκε το Δεκέμβριο του 2001, έδειξε ότι σηματοδοτούσε μια μεγαλύτερη ανεκτικότητα έναντι των κυριοτέρων θρησκειών πουπάρχουν στην Κίνα, οι πρόσφατες πληροφορίες δείχνουν ότι οι περιορισμοί που επιβάλλονται στις παράνομες καθολικές εκκλησίες δεν έχουν μειωθεί.

Η Επιτροπή θα συνεχίσει να παρακολουθεί εκ του σύνεγγυς κατά πόσον η κυβέρνηση της Κίνας σέβεται την ανεξιθρησκεία και την ελευθερία πεποιθήσεων και, παράλληλα, να εκφράζει την ανησυχία της για τις παραβιάσεις του θεμελιώδους αυτού δικαιώματος, καθώς και για τη συνεχιζόμενη καταπίεση των ατόμων που ασκούν τα θρησκευτικά τους καθήκοντα.